hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ru hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Գյումրեցի կնոջը ծեծելով սպանած զինվորը կալանքը կրում է 102-րդ ռազմաբազայում. խախտվում է հայ-ռուսական պայմանագիրը | Forrights.am
ՀՀ գլխավոր դատախազությունը չի արձագանքում վերջին օրերին հասարակական քննարկման առարկա դարձած հարցադրմանը, թե ինչու է դեկտեմբերի 2-ին Գյումրիում վաղ առավոտյան ծեծելով դաժանորեն սպանված 57-ամյա կնոջ սպանության գործով մեղադրյալը գտնվում Գյումրու ռուսական 102-րդ ռազմաբազայի տարածքում:
Սա այն դեպքում, երբ երեկ երեկոյան ռուս զինվորին արդեն մեղադրանք է առաջադրվել և նա կալանավորվել է: Այս մասին Armdaily.am-ի հետ զրույցում ասել է կալանքի որոշման նիստը նախագահած դատավոր Վահե Միսակյանը։
ՀՀ նախկին բարձրաստիճան զինվորականներից մեկը, ով չցանկացավ ներկայանալ, Forrights.am-ին ասաց, որ ռուսական կողմը չի կարող պահել ռուս զինծառայողին, քանի որ ռուսական ռազմաբազայի պայմանագրում հստակ գրված է, որ եթե հանցագործությունը տեղի է ունենում ռազմաբազայից դուրս, գործը քննում է հայկական կողմը:
Ըստ մեր զրուցակցի՝ զինվորը ռազմաբազայում կարող է մնալ ձերբակալված ժամանակ, սակայն մեղադրյալ դառնալուց ու կալանավորվելուց հետո նա պետք է կալանքը և հետագայում պատիժը կրի հայաստանյան մեկուսարաններում ու ՔԿՀ-ներում:
Գյումրեցի քաղաքագետ Գագիկ Համբարյանը մեզ հետ զրույցում ասաց, որ Գյումրիում հենց առաջին օրվանից գիտեին, որ սպանողը ռուս զինծառայող է՝ տարակուսանք հայտնելով, որ կալանավորման որոշումից հետո ռուս զինվորը կալանքը կրում է Գյումրու ռուսական 102-րդ ռազմաբազայում:
«Սա շատ զարմանալի է: Նույն Պերմյակովի դեպքի՝ կալանքը ռազմաբազայում կրելու կեղտոտ պատմության կրկնությունն է: Ռուսական կողմը տեսավ, որ հայկական կողմը մեծ զիջումների է գնում, նույն ձեռագրով առաջ է շարժվում»,-նշեց քաղաքագետը:
Նրա խոսքով՝. «Եթե նախկինում ներկա իշխանությունը՝ Նիկոլ Փաշինյանի գլխավորությամբ, Պերմյակովի գործով խիստ քննադատում էին ՀՀ նախկին իշխանություններին շատ թույլ լինելու համար, հիմա ի՞նչն է պատճառը, որ իրենք վարվում են գրեթե նույն կերպ, ինչպես նախկինում Սերժ Սարգսյանը: Ի՞նչ տարբերություն»:
Ըստ իրավապաշտպան Արթուր Սաքունցի՝ գլխավոր դատախազությունը պետք է անհապաղ բացատրություն ներկայացնի, թե ինչո՞ւ է ՀՀ քաղաքացուն ՀՀ տարածքում սպանելու մեջ կասկածվող, ՀՀ իրավապահ մարմնի կողմից ձերբակալված անձնավորությունը՝ ռուսական բազայի զինծառայողը հանձնվել ռուսական բազայի հսկողությանը.
«Սա ամբողջությամբ հակասում է հայ-ռուսական պայմանագրի դրույթներին և տրամաբանությանը»,-ֆեյսբուքյան էջում գրել է Սաքունցը՝ հարց ուղղելով. «Ե՞րբ պետք է վերջ տրվի այս ապօրինությանն ու սեփական պետության և նրա քաղաքացիների նկատմամբ այս նվաստացուցիչ և անհարգալից վերաբերմունքին»:
«Իրազեկ քաղաքացիների միավորում» հասարակական կազմակերպությունը հայտարարություն է տարածել՝ փաստելով. «Հայաստանի Հանրապետության տարածքում ռուսաստանյան ռազմական բազայի գտնվելու հետ կապված գործերով իրավասության և փոխադարձ իրավական օգնության հարցերի մասին» համաձայնագրի 4-րդ հոդվածն ասում է, որ «Ռուսաստանյան ռազմական բազայի կազմում ընդգրկվող անձանց կողմից ՀՀ տարածքում հանցագործություն կատարելու գործերը ենթակա են ՀՀ իրավասու մարմինների քննությանը` ՀՀ օրենսդրության կիրառմամբ»:
Հավանաբար, Ռուսաստանի իշխանությունները, հղում տալով ՌԴ Սահմանադրության 61-րդ հոդվածին, պնդում են, որ ՌԴ քաղաքացին, ով գտնվում է ՌԴ իրավապահների հսկողության տակ, չի կարող հանձնվել այլ պետության (ինչպես դա արվեց Վալերիյ Պերմյակովի դեպքում):
Սակայն թե 1995 թվականին ստորագրված «Հայաստանի Հանրապետության տարածքում ռուսաստանյան ռազմակայանի մասին» պայմանագիրը և թե դրան հաջորդող այլ համաձայնագրեր հստակ ենթադրում են, որ 102-րդ ռազմակայանը տեղակայված է Հայաստանի Հանրապետության տարածքում և որևէ տեղ որևէ նշում չկա այն մասին, որ ռազմակայանը Ռուսաստանի Դաշնության տարածք է:
Այսինքն` հանցագործության մեջ մեղադրվող ռուսաստանյան զինվորականը ոչ թե Ռուսաստանի, այլ Հայաստանի տարածքում է, հետևաբար ՌԴ սահմանադրության արգելքը չի տարածվում նրա վրա:
«Սասնա Ծռեր» կուսակցությունը շեշտել է, որ Հայաստանի Գլխավոր դատախազությունը միայն ընտրություններից հետո է հաստատել, որ Գյումրիում 57-ամյա Ջուլիետտա Ղազարյանի սպանության գործով ձերբակալվել է ռուսաստանյան ռազմակայանի զինծառայող:
«Մինչդեռ դեպքը տեղի է ունեցել դեկտեմբերի 2-ին և նույն օրն իսկ, ըստ լրատվամիջոցների տվյալների, շրջանառվում էր նույն վարկածը՝ ռուս զինծառայողը դեկտեմբերի 2-ի վաղ առավոտյան դաժանորեն ծեծել է փողոցը մաքրող կնոջը, որը մահացել է հիվանդանոցում»,-հայտարարության մեջ գրել են Սասնա ծռերը՝ հավելելով. «Եթե այս անգամ էլ լռենք և քայլեր չձեռնարկենք, հաջորդ ողբերգական դեպքը չի ուշանալու: Հայաստանի տարածքում պետք է վերականգնվի Հայաստանի ինքնիշխանությունը և իրավազորությունը»:
Ուստի «Սասնա Ծռեր» կուսակցությունը Հայաստանի կառավարությանը հորդորել է այս ողբերգական դեպքը առիթ դարձնել՝ առնվազն Հայաստանում Ռուսաստանի ռազմական ներկայության պայմանների վերանայման գործընթաց սկսելու և այդ գործընթացը Ռուսաստանի հետ արժանապատիվ հարաբերություններ հաստատելու հնարավորության վերածելու համար:
Նախորդ նյութըԱՆ քրեակատարողական վարչությունը չի կատարում դատարանի որոշումը․ փոխնախարարը խոստացավ զբաղվել խնդրով
Հաջորդ նյութը«Լրագրողներ հանուն մարդու իրավունքների» հասարակական կազմակերպությունը արժանացավ 2 հատուկ մրցանակի
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.